作者：吕渭老
词牌/韵律：江城子慢

paragraphs: 新枝媚斜日。
花径霁、晚碧泛红滴。
近寒食。
蜂蝶乱、点检一城春色。
倦游客。
门外昏鸦啼梦破，春心似、游丝飞远碧。
燕子又语斜檐，行云自没消息。
当时乌丝夜语，约桃花时候，同醉瑶瑟。
甚端的。
看看是、榆角杨花飞掷。
怎忘得。
斜倚红楼回泪眼，天如水、沈沈连翠璧。
想伊不整啼妆影帘侧。